Bite It Like A Bulldog
"Bite It Like A Bulldog" on Soome bändi Lordi heavy metal-stiilis laul, mis ilmus singlina 2008. aastal. Digitaalselt ilmus see 1. septembril, singlina 3. septembril. Laulu autorid on laulja Tomi Putaansuu ehk Mr Lordi ja bassist Samer el Nahhal (OX). Laul ilmus Lordi albumil "Deadache". Singli andis välja Sony BMG ja produtseeris Nino Laurenne. Laulu kestus helikandjal on 3 minutit 28 sekundit. Laulu muusikavideo esilinastus oli 30. septembril Soome MTV kanalil. Video lavastas Limppu Lindberg.